34 Il-MALTI Waħda Mara Xmara bħax-xahar tal-mejtin, jinżel m'għonqha bħax-xita li tinżel f'daqqa f'Settembru. It-triq taqsamha bil-lajma kif tħares lejn min iħares lejn il-lajma tagħha. Donnha l-kafe bil-ħalib ta' filgħodu: tnessik in-ngħas u tfakkrek fil-lejl L għadda, fil-ħolma stramba li qajmitek f'daqqa, fil-ħsejjes ma jaqtgħux tar-riħ mat-tieqa. Għajnejja jaħarquni w xorta nħares: dil-mara triq mnejn ngħaddi biex nintilef, ktieb iswed żgħir fejn nikteb noti qosra dwar dak li rrid insir la nikber iżjed. Warajha tħalli tbissima ħelwa mdendla f'kantuniera u messaġġ żgħir: Xi darba ngħidlek storja.